钦定古今图书集成/明伦汇编/闺媛典/第294卷 > 皇清二十七 > 周承绪妻刘氏
## 钦定古今图书集成/明伦汇编/闺媛典/第294卷 > 皇清二十七 > 周承绪妻刘氏

按《汝州志》：刘氏，周承绪妻。绪客死，父大任年七十，刘孝养备至，冬夜则以薰笼温舅被，而后请卧未起，治羹汤以进，日作炊饼百馀枚，舅出卖于外而已。纺绩于室，抚二女皆嫁，二幼子亦长，能为人佣保。康熙二十七年，大任年八十一，刘病且死，语族人曰：“吾不忧两儿，惟舅老无依，死无人收葬，为可痛耳。” 后二年，大任亦死。